รัฐบาลไทย-ข่าวทำเนียบรัฐบาล-“พล.อ.ฉัตรชัย” เตรียมลงใต้ 11 ม.ค. นี้ เกาะติดสถานการณ์น้ำท่วม ชี้นครศรีฯ-พัทลุงยังน่าห่วง สั่งผู้ตรวจกระทรวงเกษตรฯ บูรณาการทุกหน่วยสำรวจความเสียหาย-ทำแผนฟื้นฟู
วันอังคารที่ 10 มกราคม 2560
“พล.อ.ฉัตรชัย” เตรียมลงใต้ 11 ม.ค. นี้ เกาะติดสถานการณ์น้ําท่วม ชี้นครศรีฯ-พัทลุงยังน่าห่วง สั่งผู้ตรวจกระทรวงเกษตรฯ บูรณาการทุกหน่วยสํารวจความเสียหาย-ทําแผนฟื้นฟู
“พล.อ.ฉัตรชัย” เตรียมลงใต้ 11 ม.ค. นี้ เกาะติดสถานการณ์น้ําท่วม ชี้นครศรีฯ-พัทลุงยังน่าห่วง สั่งผู้ตรวจกระทรวงเกษตรฯ บูรณาการทุกหน่วยสํารวจความเสียหาย-ทําแผนฟื้นฟู พร้อมหาแนวทางการจ่ายเงินช่วยเหลือให้เร็วขึ้นแต่ถูกต้องตามระเบียบ
พลเอกฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังการประชุมติดตามและแก้ไขปัญหาภัยพิบัติด้านการเกษตร กระทรวงเกษตรและสหกรณ์ ว่า ตามที่กรมชลประทานรายงานสถานการณ์น้ําท่วมในพื้นที่ 9 จังหวัดภาคใต้ในปัจจุบัน พบว่า หลายพื้นที่สถานการณ์เริ่มคลี่คลายแล้ว แต่ยังมี 2 จังหวัดที่ยังน่าเป็นห่วง คือ สถานการณ์น้ําท่วมในจังหวัดนครศรีธรรมราชซึ่งหนักที่สุด โดยน้ําจะเข้าสู่อําเภอเมืองจังหวัดนครศรีธรรมราช ในวันที่11มกราคมนี้ จึงได้สั่งการให้กรมชลประทานเตรียมการระบายลงสู่ลุ่มน้ําปากพนัง ที่ปัจจุบันมีน้ํารวมกว่า 1,000ลูกบาศก์เมตร ทั้งนี้ พบว่าการแก้ไขน้ําท่วมในจังหวัดพัทลุงแก้ไขยากที่สุดในสถานการณ์น้ําท่วมภาคใต้ เนื่องจากหากต้องระบายน้ําจากพัทลุงลงทะเลสาปสงขลา จะกระทบอําเภอสะทิงพระ และจังหวัดสงขลา จึงได้สั่งการให้เจ้าหน้าที่เพิ่มการระบายน้ําและให้ศึกษาจังหวะน้ําทะเลขึ้นลง พร้อมกับการทํางานใกล้ชิดกับผู้ว่าราชการจังหวัดพัทลุงและสงขลา ซึ่งการระบายน้ํามีความละเอียดอ่อนต่อคนในพื้นที่ใกล้เคียง
ปัจจุบันกรมชลประทานมีเครื่องสูบน้ําอยู่ในพื้นที่ภาคใต้ที่ถูกน้ําท่วม105เครื่อง และยังมีสํารองเพิ่มเติมอีก134เครื่อง จากทั้งหมด รวม627เครื่อง ปัจจุบันสถานการณ์น้ําท่วมภาคใต้9จังหวัด ซึ่งผลกระทบด้านภาคการเกษตรในเบื้องต้น พื้นที่การเกษตรที่คาดว่าจะได้เสียหายประมาณ 980,000 ไร่ เกษตรกรได้รับความเสียหาย 391,500 ราย แบ่งเป็น ข้าว 250,000 ไร่ พืชไร่ 21,000 ไร่ พืชสวนและอื่นๆ 709,000 ไร่ โดยเป็นยางพารา คาดว่าจะถูกน้ําท่วม531,876คิดเป็นร้อยละ46ของพื้นที่ปลูกยางทั้งประเทศซึ่งจากข้อมูลทางวิชาการระบุว่ายางพาราที่กรดแล้วสามารถทําน้ําได้ประมาณ 1 เดือน แต่อย่างไรก็ตาม ได้สั่งการให้การยางแห่งประเทศเร่งสํารวจต้นยางที่คาดว่าจะได้รับผลกระทบได้รับความเสียหายอย่างชัดเจน สําหรับด้านประมงพบว่า พื้นที่เพาะเลี้ยงสัตว์น้ําคาดว่าจะเสียหาย 28,368 ไร่ และกระชัง 44,571.50 ตรม. ด้านปศุสัตว์ สัตว์ได้รับผลกระทบ 5,736,349 ตัว แปลงหญ้า 14,878 ไร่
ในส่วนของมาตรการให้ความช่วยแหลือเยียวยาเกษตรกรที่ได้รับผลกระทบ ได้สั่งการให้ผู้ตรวจราชการกระทรวงเกษตรฯ ในแต่ละเขตรับผิดชอบกํากับดูแล โดยจะต้องมีการสํารวจความเสียหายจริงเพื่อทําแผนการฟื้นฟูเยียวยาเป็นรายจังหวัด รวมถึงเร่งรัดการช่วยเหลือตามมาตรการช่วยเหลือเยียวยาเกษตรกรผู้ประสบอุทกภัยปี 2559/60 ครัวเรือนละ 3,000 บาท ให้ถึงมือเกษตรกรโดยเร็วที่สุด
สําหรับการเตรียมการด้านงบประมาณเพื่อการฟื้นฟูเกษตรกร พื้นที่เกษตรกรรม และการช่วยเหลือตามระเบียบกระทรวงการคลัง กระทรวงเกษตรฯ จะพิจารณาแนวทางในการให้ความช่วยเหลือให้รวดเร็วขึ้น โดยเฉพาะการนําเทคโนโลยีมาใช้เพื่อให้พิสูจน์ได้ว่าผลผลิตเสียหายจริงเพื่อไม่ให้เกิดปัญหาในเรื่องระเบียบทางราชการขณะเดียวกัน เงินช่วยเหลือถึงมือเกษตรกรให้สามารถกลับมาทําการเกษตรได้ทันต่อสถานการณ์มากยิ่งขึ้น โดยในส่วนของงบประมาณการให้ความช่วยเหลือหลังน้ําลด เบื้องต้นจะต้องใช้งบปกติของกระทรวงเกษตรฯ ดําเนินการหากไม่เพียงพอก็ต้องนําเสนอของบกลางต่อไป
สําหรับแผนการป้องกันน้ําท่วมในระยะกลางและระยะยาว ได้สั่งการให้กรมชลประทานจัดทําแผนพัฒนากลุ่มจังหวัดภาคใต้7โครงการ โดยให้จัดทําเป็นแพคเกจรายกลุ่ม เช่น กลุ่มจังหวัดปัตตานีและ นราธิวาส พร้อมสั่งการให้ศึกษาความเป็นไปได้ ในการนํางบพัฒนากลุ่มจังหวัดดังกล่าว บรรจุในแผนงบกลางในปีงบประมาณ2560-2561จากเดิมอยู่ในแผนปี2563-2564คาดว่างบประมาณจะอยู่ที่30,000ล้านบาท เพื่อป้องกันและแก้ปัญหาน้ําท่วมในระยะกลาง-ยาวช่วงระยะเวลา3-5ปี โดยตั้งเป้าให้แผนเริ่มดําเนินการในปี2561นอกจากนี้ได้สั่งการเจ้าหน้าที่ที่ลงพื้นที่รายงานสภาพการเดินทางและคมนาคมทุกวัน เพื่อให้นําความความช่วยเหลือลงสู่พื้นที่ได้สะดวกมากขึ้น ซึ่งในวันที่11มกราคมนี้จะลงพื้นที่จังหวัดน้ําท่วมภาคใต้ เพื่อทํางานแบบบูรณาการร่วมกัน ทั้งการแก้ปัญหาการช่วยเหลือเฉพาะหน้า รวมถึงการดูแลการอพยพสัตว์ และประชาชนในพื้นที่ช่วงวิกฤตอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai